
Riigihanke „Narva linna haljasalade hooldustööd 2015-2018“ (156377) 

avatud hankemenetluse tulemuste alusel võitja kinnitamine
1. Asjaolud ja menetluse käik

Narva Linnavalitsuse 17.10.2014.a korraldusega nr 1192-k algatati riigihanke „Narva linna haljasalade hooldustööd 2015-2018“ avatud hankemenetlus. 17.10.2014.a. avaldati riigihangete registris hanketeade viitenumbriga 156377. 

Narva Linnavalitsuse 08.03.2006. a määruse nr 298 „Riigihangete läbiviimise reglement” (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta.

Pakkumuste esitamise tähtpäevaks oli 08.01.2015.a., pakkumuste avamine toimus riigihanke osade (piirkondade) kaupa riigihanke konkursikomisjoni koosolekul 08.01.2015.a. (komisjoni protokolli vt lisas). 
Narva Linnavalitsuse moodustatud riigihanke konkursikomisjon kontrollis hankemenetlusest kõrvaldamise aluste olemasolu, pakkuja kvalifikatsiooni ning kvalifitseeritud pakkujate pakkumuste vastavust hankedokumentide nõuetele. 

Pakkuja kvalifitseerimine, pakkumuse vastavaks ja edukaks tunnistamine toimus 09.01.2015.a Narva Linnavalitsuse riigihankekomisjoni koosolekul (komisjoni protokollid vt lisas). 

Narva Linnavalitsuse riigihanke konkursikomisjon tunnistas edukaks ühispakkujate Osaühing Gulib (rg-kood 10019549) ja Tiptiptap OÜ (rg-kood 11043461) esitatud riigihanke I osa (I Piirkonna) ühispakkumuse maksumusega 1 276 909,08 eurot (koos km-ga 1 532 290,89 eurot), kui madalaima hinnaga edukaks tunnistatud pakkumus ning riigihanke II osa (II Piirkonna) ühispakkumuse maksumusega 928 241,92 eurot  (koos km-ga 1 113 890,30 eurot), kui madalaima hinnaga edukaks tunnistatud pakkumus.

Konkursikomisjon tunnistas edukaks Osaühing N&V (rg-kood 11189800) esitatud riigihanke III osa (III Piirkonna) pakkumuse maksumusega 331 205,08 eurot  (koos km-ga 397 446,10 eurot), kui madalaima hinnaga edukaks tunnistatud pakkumus.

Narva Linnavalitsuse 08.03.2006. a määruse nr 298 „Riigihangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele võitja kinnitamiseks.
Lähtudes ülaltoodust, otsustas riigihanke konkursikomisjon teha Narva Linnavalitsusele ettepanek kinnitada võitjaks ühispakkujad Osaühing Gulib (rg-kood 10019549) ja Tiptiptap OÜ (rg-kood 11043461) ning pakkuja  Osaühing N&V (rg-kood 11189800).

2. Õiguslikud alused

Narva Linnavalitsuse 08.03.2006 määruse nr 298 "Riigihangete läbiviimise reglement" 

§ 10 pp 1-3 alusel riigihanke konkursikomisjon kvalifitseerib pakkujaid, võrdleb ja hindab pakkumusi ning teeb otsuse eduka pakkumuse kohta.  Pärast otsuse vastuvõtmist § 16 punkti 1 järgi esitab riigihanke eest vastutav isik konkursi tulemused Narva Linnavalitsusele võitja kinnitamiseks.

3. Otsus
3.1. Kinnitada riigihanke „Narva linna haljasalade hooldustööd 2015-2018“ (viitenumber: 156377) avatud hankemenetluse tulemuste alusel võitjaks riigihanke I osas – I Piirkond (Joaorg, Vanalinn, Kalevi, Kerese) ühispakkujate Osaühing Gulib (rg-kood 10019549) ja Tiptiptap OÜ (rg-kood 11043461) ühispakkumus kogumaksumusega 1 532 290,89 (üks miljon viissada kolmkümmend kaks tuhat kakssada üheksakümmend eurot 89 senti) (sisaldab käibemaksu);
3.2.  Kinnitada riigihanke „Narva linna haljasalade hooldustööd 2015-2018“ (viitenumber: 156377) avatud hankemenetluse tulemuste alusel võitjaks riigihanke II osas – II Piirkond (Kreenholm, Soldino, Pähklimäe) ühispakkujate Osaühing Gulib (rg-kood 10019549) ja Tiptiptap OÜ (rg-kood 11043461) ühispakkumus kogumaksumusega 1 113 890,30 (üks miljon sada kolmteist tuhat kaheksasada üheksakümmend eurot 30 senti) (sisaldab käibemaksu);
3.3.  Kinnitada riigihanke „Narva linna haljasalade hooldustööd 2015-2018“ (viitenumber: 156377) avatud hankemenetluse tulemuste alusel võitjaks riigihanke III osas – III Piirkond (Paemurru, Kulgu, Veekulgu, Elektrijaama, Olgina, Sutthoffi, Siivertsi, Kudruküla) Osaühing N&V (rg-kood 11189800) pakkumus kogumaksumusega 397 446,10 (kolmsada üheksakümmend seitse tuhat nelisada nelikümmend kuus eurot 10 senti) (sisaldab käibemaksu).
4. Rakendussätted

4.1. Korraldus jõustub seaduses sätestatud korras.

4.2.  Riigihanke eest vastutaval isikul teha käesolev korraldus teatavaks pakkujatele ja esitada riiklikule riigihangete registrile hanke aruanne ja deklaratsioon. 

4.3.  Pakkuja võib vaidlustada hankija otsuse riigihangete seaduses sätestatud korras, esitades kümne päeva jooksul arvates päevast, mil vaidlustaja sai teada või pidi teada saama oma  õiguste rikkumisest või huvide kahjustamisest, kuid mitte pärast hankelepingu sõlmimist, Rahandusministeeriumi juures asuvale riigihangete vaidlustuskomisjonile sellekohase vaidlustuse.

